Papa Klementi I

Papa Klementi I alikuwa Papa kuanzia takriban 92 hadi kifodini chake takriban 99https://www.vatican.va/content/vatican/en/holy-father.index.html#holy-father. Alitokea Roma, Italia.

Alimfuata Papa Anacletus akafuatwa na Papa Evaristus. 

Tangu kale anaheshimiwa kama mtakatifu mfiadini na kutajwa katika Kanuni ya Kirumi. 

Sikukuu yake ni tarehe 23 Novemba katika Ukristo wa magharibiMartyrologium Romanum: ex Decreto Sacrosancti oecumenici Concilii Vaticani II instauratum auctoritate Ioannis Pauli P.P. II promulgatum, Romae 2001, ISBN 8820972107 na tarehe 24 Novemba au 25 Novemba upande wa mashariki.

Maandishi
Maandishi pekee ambayo kwa hakika ni ya kwake ni waraka aliowaandikia Wakristo wa Korintho ili kuimarisha umoja na amani kati yao na kudhibiti uasi wao dhidi ya viongozi halali.

Kwa ajili hiyo Klementi anahesabiwa kuwa wa kwanza kati ya Mababu wa Kanisa waliofahamu Mitume wa Yesuhttp://www.santiebeati.it/dettaglio/30150. Inawezekana ndiye aliyetajwa na Mtume Paulo katika Waraka kwa Wafilipi (4:3).

Sala yake
Wewe umefunua macho ya mioyo yetu, ili tukujue wewe Mungu pekee,
uliye juu sana katika mbingu za juu,
mtakatifu unayekaa kati ya watakatifu,
ambaye unanyenyekeza ufidhuli wao wenye kiburi,
unabatilisha mashauri ya mataifa,
unawainua juu wanyonge na kuwashusha wanaojikweza,
wewe ambaye unatajirisha na kufukarisha, unaua na kuhuisha,
ambaye peke yako unafadhili roho
na ni Mungu pekee wa kila mwenye mwili,
unatazama vilindi, unachunguza matendo ya wanadamu,
unawasaidia waliopo hatarini na ni mkombozi wa waliokata tamaa,
ni muumbaji na mtunzaji wa roho zote,
unazidisha mataifa duniani,
ambaye kati ya wote umewachagua wanaokupenda,
kwa njia ya Yesu Kristo Mwanao mpendwa,
ambaye kwa njia yake umetulea, umetutakasa na kutuvika heshima.

Tunakusihi, Bwana, uwe kwetu msaidizi na tegemeo.
Uwakomboe walio taabuni kati yetu, uwahurumie wanyonge,
uwainue walioanguka, ujidhihirishe kwa wahitaji,
uwaponye wagonjwa, uwarudishe waliojitenga na taifa lako,
uwashibishe wenye njaa, uwafungue wafungwa wetu,
uwaimarishe walio dhaifu, uwatulize walio duni.

Mataifa yote wapate kujua ya kuwa ndiwe Mungu, wewe peke yako,
na ya kuwa Yesu Kristo ni Mwanao
nasi tu wako wako na kondoo wa malisho yako.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

 Maandishi yake kwa Kiswahili 
 Didakè yaani Mafundisho ya Mitume Kumi na Wawili na Waraka wa Mt. Klementi kwa Wakorinto, tafsiri ya B. Santopadre n.k. – ed. E.M.I. – Bologna (Italia) 1990 – ISBN 88-307-0321-4

Tanbihi

 Vyanzo 

Marejeo ya Kiswahili
 Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 438-440
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 415
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 363-364
 Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 89

 Marejeo ya lugha nyingine

Loomis, Louise Ropes (1916). The Book of Popes (Liber Pontificalis). Merchantville, NJ: Evolution Publishing. ISBN|1-889758-86-8.

 Viungo vya nje 

"Saint Clement I."  Encyclopædia Britannica Online.

Two Epistles Concerning Virginity .
Opera Omnia
 Hieromartyr Clement the Pope of Rome Eastern Orthodox icon and synaxarion
Patron Saints Index: Pope Saint Clement I
Saint Clement at the Christian Iconography web site
"Here Followeth the Life of St. Clement" in the Caxton translation of the Golden Legend
 "St. Clement of Rome, Pope and Martyr (1st Century)"
Colonnade Statue in St Peter's Square

Jamii:Papa
Jamii:Waliofariki 99
Jamii:Mababu wa Kanisa
Jamii:Wafiadini Wakristo
Jamii:Watakatifu wa Italia